ข้อบังคับคณะกรรมการมาตรวิทยาแห่งชาติข้อบังคับคณะกรรมการมาตรวิทยาแห่งชาติว่าด้วยหลักเกณฑ์การพิจารณาแต่งตั้งผู้เชี่ยวชาญ ระดับ ๑๑ และระดับ ๑๒พ.ศ.๒๕๕๒ เพื่อให้สถาบันมาตรวิทยาแห่งชาติสามารถบริหารงานได้มีประสิทธิภาพสมบูรณ์ยิ่งขึ้นซึ่งมีความจำเป็นต้องเพิ่มบุคลากรระดับสูงอีกจำนวนหนึ่ง ฉะนั้นอาศัยอำนาจตามพระราชบัญญัติพัฒนาระบบมาตรวิทยาแห่งชาติพ.ศ. ๒๕๔๐ มาตรา ๕ (๕) จึงได้ออกข้อบังคับคณะกรรมการมาตรวิทยาแห่งชาติว่าด้วยหลักเกณฑ์การพิจารณาแต่งตั้งผู้เชี่ยวชาญ ระดับ ๑๑ และระดับ ๑๒ พ.ศ. ๒๕๕๒ไว้ ดังต่อไปนี้ข้อ ๑ข้อบังคับนี้เรียกว่า ข้อบังคับคณะกรรมการมาตรวิทยาแห่งชาติว่าด้วย หลักเกณฑ์การพิจารณาแต่งตั้งผู้เชี่ยวชาญ ระดับ ๑๑ และระดับ ๑๒ พ.ศ. ๒๕๕๒ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดา กฎ ระเบียบ และข้อบังคับใด ๆในส่วนที่มีการกำหนดไว้แล้วขัดหรือแย้งกับข้อบังคับนี้ ให้ใช้ข้อบังคับนี้แทนข้อ ๔ในข้อบังคับนี้ผู้เชี่ยวชาญ หมายความว่าผู้ที่ได้รับการพิจารณาแต่งตั้งให้ดำรงตำแหน่งงานในสายงานวิชาการและให้ได้รับสิทธิประโยชน์เช่นเดียวกับพนักงานคณะกรรมการ หมายความว่าคณะกรรมการสรรหาและคัดเลือกผู้เชี่ยวชาญระดับ ๑๑ และ ๑๒สถาบัน หมายความว่าสถาบันมาตรวิทยาแห่งชาติข้อ ๕คุณสมบัติเบื้องต้นสำหรับตำแหน่งผู้เชี่ยวชาญมีคุณสมบัติสอดคล้องตามข้อบังคับคณะกรรมการมาตรวิทยาแห่งชาติว่าด้วยการบริหารงานบุคคล พ.ศ. ๒๕๔๒ และฉบับแก้ไขเพิ่มเติมว่าด้วยการเลื่อนตำแหน่งของพนักงานพ.ศ. ๒๕๔๒ และว่าด้วยการเลื่อนเงินเดือนของพนักงาน พ.ศ. ๒๕๔๒ ประกอบด้วย๕.๑ ในกรณีการสรรหาและคัดเลือกจากบุคคลภายในก. ผู้เชี่ยวชาญระดับ ๑๑(๑) วุฒิการศึกษาและประสบการณ์๑) มีวุฒิการศึกษาในระดับปริญญาเอก หรือเทียบเท่าในสาขาที่สถาบันต้องการ และมีประสบการณ์ในการปฏิบัติงานมาแล้วไม่น้อยกว่า ๑๐ ปีและดำรงตำแหน่งในระดับ ๑๐ มาแล้วไม่น้อยกว่า ๑ ปี หรือ๒) มีวุฒิการศึกษาระดับปริญญาโท หรือเทียบเท่าในสาขาที่สถาบันต้องการ และมีประสบการณ์ในการปฏิบัติงานมาแล้วไม่น้อยกว่า ๑๒ ปีและดำรงตำแหน่งในระดับ ๑๐ มาแล้วไม่น้อยกว่า ๑ ปี หรือ๓) มีวุฒิการศึกษาระดับปริญญาตรี หรือเทียบเท่าในสาขาที่สถาบันต้องการ และมีประสบการณ์ในการปฏิบัติงานมาแล้วไม่น้อยกว่า ๑๔ ปีและดำรงตำแหน่งในระดับ ๑๐ มาแล้วไม่น้อยกว่า ๑ ปี(๒)ได้รับเงินเดือนปัจจุบันไม่ต่ำกว่าอัตราขั้นต่ำของระดับ ๑๑ข. ผู้เชี่ยวชาญระดับ ๑๒(๑) วุฒิการศึกษาและประสบการณ์๑) มีวุฒิการศึกษาระดับปริญญาเอก หรือเทียบเท่าในสาขาที่สถาบันต้องการ และมีประสบการณ์ในการปฏิบัติงานมาแล้วไม่น้อยกว่า ๑๒ ปีและดำรงตำแหน่งในระดับ ๑๑ มาแล้วไม่น้อยกว่า ๑ ปี หรือ๒) มีวุฒิการศึกษาระดับปริญญาโท หรือเทียบเท่าในสาขาที่สถาบันต้องการ และมีประสบการณ์ในการปฏิบัติงานมาแล้วไม่น้อยกว่า ๑๔ ปีและดำรงตำแหน่งในระดับ ๑๑ มาแล้วไม่น้อยกว่า ๑ ปี หรือ๓) มีวุฒิการศึกษาระดับปริญญาตรี หรือเทียบเท่าในสาขาที่สถาบันต้องการ และมีประสบการณ์ในการปฏิบัติงานมาแล้วไม่น้อยกว่า ๑๖ ปีและดำรงตำแหน่งในระดับ ๑๑ มาแล้วไม่น้อยกว่า ๑ ปี(๒)ได้รับเงินเดือนปัจจุบันไม่ต่ำกว่าอัตราขั้นต่ำของระดับ ๑๒๕.๒ ในกรณีการสรรหาและคัดเลือกจากบุคคลภายนอกให้คณะกรรมการพิจารณาคุณสมบัติที่เห็นว่าเหมาะสมกับตำแหน่งข้อ ๖ต้องมีผลงานทางมาตรวิทยา วิชาการผลผลิต งานวิจัย ที่แสดงถึงการมีความรอบรู้ ทักษะ ความชำนาญที่สอดคล้องตามลักษณะงาน ระดับ ๑๑ และระดับ ๑๒โดยกำหนดตัวชี้วัดความสามารถในผลงานอย่างน้อยต้องประกอบด้วยผลงานอย่างใดอย่างหนึ่งดังต่อไปนี้(๑) ผลงานด้านมาตรวิทยาเป็นที่ยอมรับในระดับนานาชาติที่สามารถดำเนินการตามขั้นตอนการวัดเปรียบเทียบผลการวัดนานาชาตินำเสนอผลงานโดยการตีพิมพ์ผลงาน ทำระบบรับรองความสามารถห้องปฏิบัติการส่งความสามารถของการวัด Calibration and MeasurementCapabilities (CMC) ไปยังองค์การชั่งตวงวัดระหว่างประเทศBureau International desPoids et Mesures(BIPM) และได้รับการบันทึกไว้ในฐานข้อมูล(๒) มีผลงานที่แสดงถึงความรอบรู้ ความเชี่ยวชาญมีประสบการณ์งานวิจัยและพัฒนา หรือใช้เพื่อสถาปนามาตรฐานการวัดของประเทศหรือการพัฒนาอุตสาหกรรม โดยกำหนดตัวชี้วัดเช่น ผลงานต้นแบบ เครื่องมือวัดมาตรฐานอุปกรณ์หรือวัสดุอ้างอิงที่ใช้ในการวัดปริมาณกระบวนการที่สมบูรณ์พร้อมใช้ในเชิงพาณิชย์จำนวนโครงการความร่วมมือระหว่างประเทศที่ทำหน้าที่เป็นตัวแทนหลักจำนวนรางวัลจากผลงานวิจัยหรือที่เกี่ยวข้อง เป็นต้น(๓) มีผลงานที่แสดงคุณค่าของงานวิจัยและพัฒนาการเขียนหนังสือตำราวิชาการหรือหลักสูตรที่สอนหรืออบรมหรือการใช้องค์ความรู้ให้เกิดประโยชน์โดยวัดจากจำนวนผลงานหรือเทคโนโลยีที่นำไปใช้ในเชิงพาณิชย์และการสร้างรายได้ให้แก่องค์กรหรือการหาทุนมาพัฒนาเทคโนโลยี(๔) ผลงานด้านทรัพย์สินทางปัญญา เช่นจำนวนสิทธิบัตร และอนุสิทธิบัตร เป็นต้นทั้งนี้ต้องเป็นผลงานที่ไม่เคยนำมาใช้ประกอบการพิจารณาเพื่อเลื่อนระดับหรือเลื่อนตำแหน่งมาก่อนข้อ ๗ในการสรรหาและคัดเลือกผู้เชี่ยวชาญให้มีคณะกรรมการคณะหนึ่งเรียกว่าคณะกรรมการสรรหาและคัดเลือกผู้เชี่ยวชาญ ระดับ ๑๑ และ ๑๒ประกอบด้วย ประธานคณะอนุกรรมการบริหารสถาบันมาตรวิทยาแห่งชาติ เป็นประธานผู้ทรงคุณวุฒิด้านมาตรวิทยา ๓ คน เป็นกรรมการผู้อำนวยการสถาบันมาตรวิทยาแห่งชาติเป็นกรรมการและเลขานุการผู้จัดการฝ่ายบริหารงานกลาง เป็นผู้ช่วยเลขานุการโดยให้รองประธานคณะกรรมการมาตรวิทยาแห่งชาติเป็นผู้มีอำนาจในการแต่งตั้งคณะกรรมการข้อ ๘ให้คณะกรรมการมีหน้าที่ ดังต่อไปนี้(๑)กำหนดเกณฑ์ผลงานและการให้คะแนนมาตรฐานในการพิจารณาภายใต้กรอบผลงานข้อ ๖และประกาศให้ทราบโดยทั่วกัน ก่อนที่จะมีการพิจารณาคัดเลือกอย่างน้อย ๓๐วันนับตั้งแต่วันประกาศรับสมัคร(๒) พิจารณาประเมินผลงานตามเกณฑ์ที่กำหนด(๓)ดำเนินการอื่นเพื่อให้ได้มาซึ่งผู้เชี่ยวชาญตามข้อบังคับนี้ข้อ ๙วิธีการดำเนินการสรรหาและคัดเลือก(๑) ให้ส่วนทรัพยากรบุคคล ฝ่ายบริหารงานกลางเป็นผู้พิจารณาตรวจสอบผู้ที่มีคุณสมบัติเบื้องต้น(๒) ให้ผู้ที่ผ่านคุณสมบัติเบื้องต้นจัดส่งผลงานตามข้อ ๖ ที่เป็นไปตามเกณฑ์ผลงานข้อ ๘ (๑)(๓) คณะกรรมการพิจารณาคุณสมบัติเบื้องต้นและผลงาน(๔)คณะกรรมการสัมภาษณ์ผู้ที่มีผลงานผ่านเกณฑ์ที่กำหนดโดยการสัมภาษณ์จะพิจารณาเกี่ยวกับบุคลิกภาพ ภาวะผู้นำ วิสัยทัศน์ มนุษย์สัมพันธ์ความรอบรู้และประสบการณ์ การประเมินผลการปฏิบัติงาน ประจำปี ๓ ปีย้อนหลัง เป็นต้น(๕) คณะกรรมการนำเสนอคณะกรรมการมาตรวิทยาแห่งชาติเพื่อให้ความเห็นชอบข้อ ๑๐การคัดเลือกในแต่ละครั้งไม่จำเป็นต้องครบตามอัตราตำแหน่งที่ว่างข้อ ๑๑ให้ผู้อำนวยการเป็นผู้รักษาการตามข้อบังคับนี้ในกรณีที่มีปัญหาในการดำเนินการตามข้อบังคับนี้ ให้ผู้อำนวยการเสนอความเห็นต่อคณะกรรมการและให้คณะกรรมการเป็นผู้วินิจฉัยชี้ขาดคำวินิจฉัยของคณะกรรมการให้ถือเป็นที่สุดประกาศณ วันที่ ๒๗ กรกฎาคม พ.ศ. ๒๕๕๒กัลยาโสภณพนิชรัฐมนตรีว่าการกระทรวงวิทยาศาสตร์และเทคโนโลยีประธานกรรมการมาตรวิทยาแห่งชาติปริยานุช/ผู้จัดทำ๗ตุลาคม ๒๕๕๒นันท์นภัสร์/ตรวจ๑๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๔๓ ง/หน้า ๖๕/๓๐ กันยายน ๒๕๕๒